সাংগঠনিক বৈঠকে জেলা নেতৃত্বদের একগুচ্ছ নির্দেশ অভিষেকের

কলকাতা: রাজ্যের বিভিন্ন জেলার তৃণমূল নেতৃত্বের সঙ্গে সাংগঠনিক বৈঠক করছেন দলের সর্বভারতীয় সাধারণ সম্পাদক অভিষেক বন্দ্যোপাধ্যায় (Avishek Banerjee)। সোমবার হুগলি জেলার আরামবাগের (Arambag) সাংগঠনিক নেতৃত্বকে নিয়ে তিনি বৈঠক করেন। বৈঠক থেকে জেলা নেতৃত্বদের উদ্দেশ্যে একগুচ্ছ নির্দেশ দেওয়া হয়েছে। আগামী দিনে সংগঠনের কোনও রদবদল শীর্ষনেতৃত্ব করলে সকলকে তা মেনে নিয়ে একসঙ্গে কাজ করতে হবে। এদিন এই নির্দেশ আরামবাগের তৃণমূল নেতাদের দিয়েছেন অভিষেক (Avishek Banerjee)।

লক্ষ ২৬-র বিধানসভা নির্বাচন (ELECTION)। তার আগে সংগঠনকে আরও মজবুত করতে ইতিমধ্যেই একাধিক জেলার নেতাদের নিয়ে বৈঠক করেছেন অভিষেক। রাজ্য সরকারের প্রকল্পগুলিকে আরও বেশি করে সাধারণ মানুষের কাছে পৌঁছে দিতে হবে। ‘গোষ্ঠীদ্বন্দ্ব’ যাতে না হয় সেজন্যও কড়া বার্তা দিয়েছেন তিনি। আগামী দিনে সংগঠনের কোনও রদবদল শীর্ষনেতৃত্ব করলে সকলকে তা মেনে নিয়ে একসঙ্গে কাজ করতে হবে। এরকমই একগুচ্ছ নির্দেশ দিয়েছেন তৃণমূলের সেকেন্ড ইন কম্যান্ড অভিষেক বন্দ্যোপাধ্যায়। এছাড়াও তিনি বলেন, বিরোধীদের মোকাবিলা করতে হবে। পাশাপাশি সাধারণ মানুষের কাছে আরও বেশি করে পৌঁছতে হবে। একাধিক প্রকল্প রয়েছে সাধারণ মানুষের জন্য। সেইসব মানুষের কাছে পৌঁছে দিতে হবে। সেই নির্দেশ দিয়েছেন অভিষেক বন্দ্যোপাধ্যায়। বিজেপিশাসিত রাজ্যগুলিতে বাংলার পরিযায়ী শ্রমিকদের উপর ‘অত্যাচার’ হচ্ছে। বাংলাদেশি অভিযোগে তাঁদের মারধর চলছে! সেসব রাজ্যের পুলিশও বাংলার পরিযায়ী শ্রমিকদের উপর অত্যাচার চালাচ্ছে বলে অভিযোগ। সেসব বিষয়ও মানুষের কাছে তুলে ধরতে হবে বলে বার্তা দিয়েছেন তিনি।

আরও পড়ুন: ডোরিনা ক্রসিং থেকে ভাষা আন্দোলনের মঞ্চ সরাল তৃণমূল

এদিন অভিষেকের সঙ্গে ছিলেন তৃণমূলের রাজ্য সভাপতি সুব্রত বক্সী। এদিন বৈঠকে আরামবাগ সাংগঠনিক তৃণমূলের তরফে উপস্থিত ছিলেন সাংসদ মিতালী বাগ, সভাপতি রামেন্দু সিংহ রায়, যুব সভাপতি পলাশ রায়, মহিলা সভানেত্রী করবী মান্না।